《游山和白沙晚酌韵十首 其四 唐山》
明代·王渐逵

唐仙兄弟住云溪，七圣途迷尔不迷。铁笛洞箫和月杳，舞鸾回鹤飐岩低。

遥从石巘纡仍憩，独把椒浆远更提。炉鼎已堙寒火伏，祇馀丹井未封泥。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。